ddrg/super_eurlex huggingface dataset:
A Bizottság 1432/1999/EK rendelete

(1999. június 30.)

a gabonafélék és a rizs behozatali és kiviteli engedélyeinek rendszere alkalmazásának különleges részletes szabályai megállapításáról szóló 1162/95/EK rendeletnek az élelmiszer-segélyezés vonatkozásában történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1253/1999/EK bizottsági rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 9. cikkének (2) bekezdésére,

tekintettel a legutóbb a 2072/98/EK rendelettel [3] módosított, a rizs piacának közös szervezéséről szóló, 1995. december 22-i 3072/95/EK tanácsi rendeletre [4] és különösen annak 9. cikkének (2) bekezdésére,

(1) mivel a legutóbb a 444/98/EK rendelettel [5] módosított 1162/95/EK bizottsági rendelet [6] 67. cikkének (3) bekezdése az összes gabonaféle exportjára, beleértve a rizst és a legtöbb feldolgozott terméket is, az exportengedély tényleges kibocsátását megelőzően alkalmazandó vizsgálati időszakról rendelkezik, tekintettel a nagyon nagy mennyiségekre kibocsátott engedélyekben rejlő kockázatokra; mivel ennek a rendszernek a fenntartása nem megalapozott az olyan nem kereskedelmi célú export esetében, amikor közösségi vagy nemzeti élelmiszersegélyről, vagy humanitárius szervezetek bizonyos szállítmányairól van szó; mivel ezért a 7. cikket módosítani kell, és rendelkezni kell a módosítás azonnali hatálybaléptetése céljából;

(2) mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

Az 1162/95/EK rendelet 7. cikke (3) bekezdésének utolsó albekezdése helyébe a következő rendelkezés lép:

"Az első albekezdés nem vonatkozik a pályázati felhívással kapcsolatban kiadott engedélyekre, illetve a 3719/88/EK rendelet 14a. cikkében említett olyan engedélyekre, amelyeket a többoldalú kereskedelmi tárgyalások Uruguayi Fordulójának keretében megkötött mezőgazdasági megállapodás 10. cikkének (4) bekezdése értelmében élelmiszer-segélyezési célból adtak ki. A vizsgálati időszak nem alkalmazható a kiviteli engedélyek kiállítására, amennyiben a kérelmet humanitárius szervezet nyújtja be legfeljebb 20 tonnás mennyiségre, visszatérítésre vonatkozó kérelem mellékelése nélkül."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. június 30-án.

a Bizottság részéről

a Bizottság tagja

Franz Fischler

[1] HL L 160., 1999.6.26., 18. o.

[2] HL L 181., 1992.7.1., 21. o.

[3] HL L 265., 1998.9.30., 4. o.

[4] HL L 329., 1995.12.30., 18. o.

[5] HL L 56., 1998.2.26., 12. o.

[6] HL L 117., 1995.5.24., 2. o.

--------------------------------------------------
A Bizottság 2589/1999/EK rendelete

(1999. december 8.)

a 2249/1999/EK tanácsi rendeletben előírt, a szárított, kicsontozott marhahúsra vonatkozó behozatali vámkontingens részletes alkalmazási szabályainak megállapításáról szóló 2424/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a szárított, kicsontozott marhahúsra vonatkozó behozatali vámkontingens megnyitásáról szóló, 1999. október 22-i 2249/1999/EK tanácsi rendeletre [1] és különösen annak 2. cikkére,

mivel:

(1) Az 1999. november 15-i 2424/1999/EK bizottsági rendelet [2] megállapítja az 1999/2249 rendeletben meghatározott behozatali vámkontingens alkalmazásának részletes szabályait; a szárított, kicsontozott marhahúsnak az előbbi rendeletben megállapított meghatározását a kereskedelmi gyakorlatra tekintettel módosítani kell; ugyanebből az okból a vám visszafizetése iránti kérelmekre vonatkozó szabályokat is módosítani kell.

(2) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével.

ELFOGADTA EZT A RENDELETET:

1. cikk

A 2424/1999/EK rendelet a következőképpen módosul:

1. Az 1. cikk (3) bekezdésének helyébe a következő szöveg lép:

"(3) Az említett kontingens keretén belül csak az alábbi meghatározásnak megfelelő szárított, kicsontozott marhahús hozható be:

"Legalább 18 hónapos kort elért szarvasmarhafélék combjából származó, látható intramuszkuláris zsírt (3–7 %) nem tartalmazó 5,4 és 6,0 közötti pH-értékű vágott részek; sózva, fűszerezve, préselve, csak friss levegőn szárítva és nemespenész (mikroszkopikus gombák által képzett) -bevonattal. A késztermék súlya a nyersanyag sózás előtti súlyának 41–53 %-a.""

2. A 8. cikk (1) bekezdésének helyébe a következő szöveg lép:

"A visszafizetés iránti kérelmet legkésőbb 2000. január 21-éig a 2454/93/EGK bizottsági rendelet [3] 878–898. cikkével összhangban kell kiállítani, és mellékelni kell hozzá annak vagy a bizonyítványnak a másolatát, amelyet a "Felhívás az importőrökhöz a szarvasmarhafélék szárított húsának behozatalával kapcsolatban" című dokumentum [4] említ, vagy a II. mellékletben meghatározott hatóság által kiállított bizonyítványt, amely tanúsítja, hogy a rendelkezésre álló termelési dokumentumok alapján az érintett hús megfelel az 1. cikk (3) bekezdésében megállapított meghatározásnak."

3. A 8. cikk (2) és (3) bekezdésében az "1999. december 1." időpont helyébe "2000. január 28." lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. december 8-án.

a Bizottság részéről

Franz Fischler

a Bizottság tagja

[1] HL L 275., 1999.10.26., 2. o.

[2] HL L 294., 1999.11.16., 13. o.

[3] HL L 253., 1993.10.11., 1. o.

[4] HL C 266., 1999.9.21., 5. o.

--------------------------------------------------
A Bizottság 2719/1999/EK rendelete

(1999. december 20.)

a 774/94/EK tanácsi rendeletben előírt behozatali szabályoknak a baromfihús-ágazatban történő alkalmazása részletes szabályainak megállapításáról szóló 1431/94/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2198/95/EK bizottsági rendelettel [1] módosított, a kiváló minőségű marhahúsra, a sertéshúsra, baromfihúsra, búzára és kétszeresre, korpára, korpás lisztre és más maradékra előírt egyes közösségi vámkontingensek megnyitására és kezelésére vonatkozó rendelkezésekről szóló, 1994. március 29-i 774/94/EK tanácsi rendeletre [2] és különösen annak 7. cikkére,

tekintettel a legutóbb a 2916/95/EK bizottsági rendelettel [3] módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [4] és különösen annak 15. cikkére,

mivel:

(1) A legutóbb az 1514/97/EK bizottsági rendelettel [5] módosított 1431/94/EK bizottsági rendelet [6] megállapítja a 774/94/EK rendelet által előírt behozatali rendszernek a baromfihús-ágazatban érvényes részletes alkalmazási szabályait.

(2) Az egyes országokból történő behozatal jobb ellenőrzésének biztosítása érdekében az engedélykérelem benyújtásához meg kell követelni az ellátási szerződést.

(3) Az e rendeletben előírt rendelkezések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1431/94/EK rendelet a 4. cikkének (1) bekezdése után a következő bekezdéssel egészül ki:

"(1a) Az engedélykérelmekhez ellátási szerződést kell mellékelni, amely tartalmazza, hogy a megkívánt származású és legfeljebb a kérelmezett mennyiségű baromfiszállítmány a kontingensidőszakon belül az Európai Közösségbe történő szállításra rendelkezésre áll.

Ez a bekezdés az 1., 2. és 4. csoportba tartozó termékekre vonatkozik, valamint a kontingensidőszak az 5. cikkben megállapított időszak."

2. cikk

Ez a rendelet 2000. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. december 20-án.

a Bizottság részéről

Franz Fischler

a Bizottság tagja

[1] HL L 221., 1995.9.19., 4. o.

[2] HL L 91., 1994.4.8., 1. o.

[3] HL L 305., 1995.12.19., 49. o.

[4] HL L 282., 1975.11.1., 77. o.

[5] HL L 204., 1997.7.31., 16. o.

[6] HL L 156., 1994.6.23., 9. o.

--------------------------------------------------
A Bizottság 494/1999/EK rendelete

(1999. március 5.)

a vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált tejszínre, vajra és vajkoncentrátumra vonatkozó támogatás nyújtásáról szóló 2571/97/EK bizottsági rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1587/96/EK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikkére, 12. cikke (3) bekezdésére és 28. cikkére,

mivel a legutóbb a 124/1999/EK rendelettel [3] módosított 2571/97/EK bizottsági rendelet [4] 11. cikke meghatározza a rendelet 1. cikkében említett termékek feldolgozására és végtermékbe való bedolgozására rendelkezésre álló határidőt; mivel a határidő jelenlegi hossza a spekulációs célú ügyleteket serkenti; mivel ezért a határidőt csökkenteni kell;

mivel a Tej- és Tejtermékpiaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A 2571/97/EK rendelet 11. cikkében az "öt hónap" szavak helyébe a "négy hónap" szavak lépnek.

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. március 5-én.

a Bizottság részéről

Franz Fischler

a Bizottság tagja

[1] HL L 206., 1996.8.16., 21. o.

[2] HL L 148., 1968.6.28., 13. o.

[3] HL L 13., 1999.1.21., 19. o.

[4] HL L 350., 1997.12.20., 3. o.

--------------------------------------------------
A Bizottság 684/1999/EK rendelete

(1999. március 29.)

a baromfihús- és tojáságazatra, valamint az ovalbuminra vonatkozó kiegészítő importvámrendszer végrehajtására és a kiegészítő importvám megállapítására vonatkozó részletes szabályok megállapításáról, valamint a 163/67/EGK rendelet hatályon kívül helyezéséről szóló 1484/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó Szerződésre,

tekintettel a legutóbb a 1516/96/EK bizottsági rendelettel [1] módosított, a tojás piacának közös szervezéséről szóló 1975. október 29-i 2771/75/EGK tanácsi rendeletre [2] és különösen annak 5. cikke (4) bekezdésére és 15. cikkére,

tekintettel a legutóbb a 2916/95/EK bizottsági rendelettel [3] módosított, a baromfihús piacának közös szervezéséről szóló 1975. október 29-i 2777/75/EGK tanácsi rendeletre [4] és különösen annak 5. cikke (4) bekezdésére és 15. cikkére,

tekintettel a legutóbb a 2916/95/EK bizottsági rendelettel módosított, az ovalbumin és a laktalbumin közös kereskedelmi rendszeréről szóló, 1975. október 29-i 2783/75/EGK tanácsi rendeletre [5] és különösen annak 3. cikke (4) bekezdésére és 10. cikkére,

mivel a 1484/95/EK bizottsági rendeletet [6] a közelmúltban módosította a 493/1999/EK rendelet [7], annak a Kereskedelmi Világszervezet keretében született határozatnak megfelelően, amely kötelezővé teszi a kiegészítő importvámnak a CIF-importár alapján történő megállapítását; mivel a határozatnak megfelelően a fenti rendelet 4. cikkének (2) bekezdését és 6. cikkét is módosítani kell;

mivel ezt a módosítást a lehető leghamarabb alkalmazni kell;

mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

A 1484/95/EK rendelet a következőképpen módosul:

1. a 4. cikk (2) bekezdése törölve.

2. a 6. cikkben az I. mellékletben szereplő kifejezés helyébe az I. mellékletben hivatkozott kifejezés lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1999. március 25-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. március 29-én.

a Bizottság részéről

Franz Fischler

a Bizottság tagja

[1] HL L 189., 1996.7.30., 99. o.

[2] HL L 282., 1975.11.1., 49. o.

[3] HL L 305., 1995.12.19., 49. o.

[4] HL L 282., 1975.11.1., 77. o.

[5] HL L 282., 1975.11.1., 104. o.

[6] HL L 145., 1995.6.29., 47. o.

[7] HL L 59., 1999.3.6., 15. o.

--------------------------------------------------
A Bizottság 1633/2000/EK rendelete

(2000. július 25.)

az egyes szeszes italok formájában exportált gabonafélékre vonatkozó kiigazított visszatérítések rögzítése és odaítélése tekintetében az 1766/92/EGK tanácsi rendelet alkalmazása egyes részletes szabályainak megállapításáról szóló 2825/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1510/2000/EK rendelettel [1] módosított, a gabonafélék piacának közös szervezéséről szóló 1992. június 30-i 1766/92/EGK tanácsi rendeletre [2] és különösen annak 13. cikkének (5) bekezdésére,

mivel:

(1) A legutóbb a 701/2000/EK rendelettel [3] módosított, a Szerződés I. mellékletének hatálya alá nem tartozó áruk formájában exportált egyes mezőgazdasági termékek export-visszatérítési rendszerének alkalmazása és e visszatérítések összegének rögzítésére vonatkozó szempontok alkalmazása [4] közös részletes szabályainak megállapításáról szóló, 1994. május 30-i 1222/24/EK bizottsági rendelet 6. cikke a legutóbb a 3098/94/EK rendelettel [5] módosított 2825/93/EK bizottsági rendeletben [6] említett termékekre az export-visszatérítés odaítélését olyan igazolás bemutatásától teszi függővé, amely legfeljebb egy költségvetési időszakra érvényes. A költségvetési időszakot az 1222/94/EK rendelet 1. cikke (1) bekezdésének a) pontja állapítja meg, és az az adott év október 1-jétől a következő év szeptember 30-áig tart. A 2825/93/EGK rendelet 5. cikke úgy rendelkezik, hogy a felügyelet alá helyezett és lepárolt gabonamennyiségekre vonatkozó együtthatót július 1-jétől a következő év június 30-ig kell alkalmazni. Az érintett lepárlók tevékenységének irányítása megkönnyítése érdekében e két időtartamot össze kell hangolni, azaz az együtthatóra vonatkozó időtartam érvényességét az igazolás időtartamához kell igazítani. A 2825/93/EGK rendelet 5. cikkét ennek megfelelően módosítani kell.

(2) E rendelet intézkedései összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2825/93/EGK rendelet 5. cikkének második albekezdés helyébe a következő szöveg lép:

"Az együtthatót október 1-jétől a következő év szeptember 30-ig kell alkalmazni. Az előző mondattól eltérően, a 2000/2001-es időszakra vonatkozóan az együtthatót 2000. július 1-jétől 2001. szeptember 30-ig kell alkalmazni."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Rendelkezéseit 2000. július 1-jétől kell alkalmazni.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 25-én.

a Bizottság részéről

Franz Fischler

a Bizottság tagja

[1] HL C 174., 2000.7.13., 11. o.

[2] HL C 181., 1992.7.1., 21. o.

[3] HL C 83., 2000.4.4., 6. o.

[4] HL C 136., 1994.5.31., 5. o.

[5] HL C 328., 1994.12.20., 12. o.

[6] HL C 258., 1993.10.16., 6. o.

--------------------------------------------------
A Bizottság 2223/2000/EK rendelete

(2000. október 6.)

a cukor következő gazdasági évre történő átvitelére vonatkozó részletes szabályok megállapításáról szóló 65/82/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az 1527/2000/EK bizottsági rendelettel [1] módosított, a cukorágazat piacának közös szervezéséről szóló, 1999. szeptember 13-i 2038/1999/EK tanácsi rendeletre [2] és különösen annak 32. cikke (4) bekezdésére,

mivel:

(1) A 2038/1999/EK rendelet 32. cikke (1) bekezdésének második albekezdése lehetővé teszi a cukorgyártó vállalkozásoknak az említett rendelet 26. cikkének (5) bekezdésében megállapított csökkentési eljárás alkalmazását követően C cukorrá alakított A és B cukor egy részének vagy teljes egészének a következő gazdasági évre történő átvitelét abból a célból, hogy azt e következő év termelése részeként kezeljék.

(2) A legutóbb a 260/96/EK rendelettel [3] módosított 65/82/EGK bizottsági rendeletben [4] megállapított részletes végrehajtási szabályok rendelkeznek a 2038/1999/EK rendelet 32. cikke (1) bekezdésének első albekezdésében említett átvitelről. Bár a szabályok lefedik a C cukor átvitele új lehetőségének feltételeit, néhány dolgot egyértelművé kell tenni, tekintettel arra, hogy erre az átvitelre nem vonatkozik a 2038/1999/EK rendelet 32. cikkének (4) bekezdésében említett mennyiségi korlátozás. A 65/82/EGK rendeletet ennek megfelelően módosítani kell.

(3) Az e rendeletben foglalt intézkedések összhangban vannak a Cukorpiaci Irányítóbizottság véleményével,

ELFOGADTA EZT A RENDELETET:

1. cikk

A 65/82/EGK rendelet szövege a következőképpen módosul:

1. A 2. cikk (1) bekezdésének második albekezdése helyébe a következő szöveg lép:

"A 2038/1999/EK rendelet 32. cikke (1) bekezdésének első albekezdésében említett átvitel esetén, a vállalkozásnak ez a döntése legfeljebb a szóban forgó cukor előállításának gazdasági évében érvényes A kvótájának 20 %-áig terjedő maximális mennyiségre vonatkozhat."

2. A 4. cikk (1) bekezdésének b) pontja helyébe a következő szöveg lép:

"b) a B és C cukornak a fehér cukorban kifejezett átvitt mennyisége, az alábbi módon, megfelelően megosztva:

- a 2038/1999/EK rendelet 32. cikke (1) bekezdésének első albekezdése szerinti átvitel,

- a 2038/1999/EK rendelet 32. cikke (1) bekezdésének második albekezdése szerinti átvitel."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. október 6-án.

a Bizottság részéről

Franz Fischler

a Bizottság tagja

[1] HL L 175., 2000.7.14., 59. o.

[2] HL L 252., 1999.9.25., 1. o.

[3] HL L 34., 1996.2.13., 16. o.

[4] HL L 9., 1982.1.14., 14. o.

--------------------------------------------------
A Bizottság 620/2000/EK rendelete

(2000. március 23.)

a Marokkóból származó durumbúza és egyes gabonafélék maradékanyagai behozatala tekintetében az 1722/1999/EK tanácsi rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Algériából, Marokkóból és Egyiptomból származó gabonafélék rostálásából, őrléséből vagy más munkafolyamatokból visszamaradó korpa, korpás liszt és egyéb maradékanyagok, valamint a Marokkóból származó durumbúza behozataláról szóló, 1999. július 29-i 1722/1999/EK tanácsi rendeletre [1] és különösen annak 6. cikkére,

mivel:

(1) Az Európai Közösség és Marokkó között 1978 óta hatályban lévő együttműködési megállapodás alapján a korpa, korpás liszt és durumbúza behozatala tekintetében nyújtott kedvezményeket az 1722/1999/EK rendelettel hajtották végre.

(2) Az említett együttműködési megállapodás helyébe 2000. március 1-jétől az egyrészről az Európai Közösség és azok tagállamai, másrészről a Marokkói Királyság között társulást létrehozó új euro-mediterrán megállapodás [2] lép. A korábbi együttműködési megállapodásból származó kedvezmények az említett napon hatályukat vesztik.

(3) Az 1722/1999/EK rendeletet ezért úgy kell módosítani, hogy el kell hagyni az összes Marokkóból származó termékre vonatkozó hivatkozást.

(4) Az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

Az 1722/1999/EK rendelet szövege a következőképpen módosul:

1. Az 1. cikk helyébe a következő szöveg lép:

"1. cikk

Ez a rendelet megállapítja az Algériából és Egyiptomból származó gabonafélék rostálásából, őrléséből vagy más munkafolyamatokból visszamaradó korpa, korpás liszt és egyéb maradékanyagok behozatalára vonatkozó különleges szabályokra alkalmazandó rendelkezéseket."

2. A 2. cikk helyébe a következő szöveg lép:

"2. cikk

A 23023010–23024090 KN-kód alá tartozó, Algériából származó gabonafélék rostálásából, őrléséből vagy más munkafolyamatokból visszamaradó korpa, korpás liszt és egyéb maradékanyagok Közösségbe történő behozatalára alkalmazandó vám a közös vámtarifában meghatározott, tonnánként 7,25 euróval csökkentett összeg 40 %-a."

3. A 4. cikk helyébe a következő szöveg lép:

"4. cikk

A 2. és 3. cikket az összes olyan behozatalra alkalmazni kell, amelyek tekintetében az importőr bizonyítani tudja, hogy a kivitelkor kivetett adókat az Algériával létrejött együttműködési megállapodás 21. cikke szerint és az Egyiptommal létrejött együttműködési megállapodás 20. cikke szerint Algéria vagy Egyiptom kivetette."

4. Az 5. cikket el kell hagyni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Rendelkezéseit 2000. március 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. március 23-án.

a Bizottság részéről

Franz Fischler

a Bizottság tagja

[1] HL L 203., 1999.8.3., 16. o.

[2] HL L 70., 2000.3.18., 2. o.

--------------------------------------------------